Marie Fredriksson

**Marie Fredriksson** (født 30. mai 1958 i Össjö, Ängelholm kommune i Skåne, død 9. desember 2019 i Djursholm i Danderyd kommune i Stockholms län) var en svensk popsanger, kjent fra den svenske duoen Roxette og som soloartist.

Hun skrev også musikken til den svenske TV-drama-miniserien *Sparvöga*.

## Liv og virke
### Bakgrunn
Marie Fredriksson var yngst av fem barn til landpostbudet Gösta Fredriksson (1914–1981) og fabrikkarbeideren Inez, født Hoffert (1922–1998). Hun vokste delvis opp i Östra Ljungby i Skåne, men flyttet senere til Halmstad. Mellom 1975 og 1977 gikk hun på musikklinjen på Fridhems folkhögskola i Svalöv.

### Tidlig karriere
Allerede før Roxette hadde Marie Fredriksson slått gjennom som soloartist med visepop og rock. Hennes første store hit var «Ännu doftar kärlek» fra debutalbumet *Het vind*, som utkom i 1984. 

Hun fikk hjelp av låtskrivere som Ulf Lundell og Niklas Strömstedt. Lasse Lindbom inntok tidlig en viktig rolle som produsent, musiker og låtskriver, men med årene tok Marie Fredriksson større ansvar for sine produksjoner, for tekster, melodier, arrangement og produksjon. Tekstene ble i 1980-årene preget av sterke naturlyriske innslag, mens de i 1990-årene ble mer spirituelle, for eksempel i hiten «Tro» fra 1996. I løpet av 1990-årene avtok rockepreget noe til fordel for et mer balladeaktig preg.

### Roxette
I 1986 dannet Marie Fredriksson Roxette sammen med Per Gessle. Det første albumet, *Pearls of Passion*, var tiltenkt et internasjonalt publikum, noe det imidlertid ikke nådde. I Sverige ble albumet imidlertid populært. Med oppfølgeren *Look Sharp!* i 1988, som inneholdt sanger som «Dressed for Success», «Listen to Your Heart» og «The Look», kom det internasjonale gjennombruddet. Sangen «It Must Have Been Love» ble utgitt to ganger; som en julesang i 1987 og igjen i 1990, da den inngikk i soundtracket til *[[Pretty Woman]]*. Marie Fredrikssons bidrag til Roxette var primært som sanger, mens musikk og tekst ble skrevet av Per Gessle. Noen sanger var imidlertid delvis forfattet av Fredriksson.

I september 2002 fikk Frederiksson konstatert en ondartet tumor i hjernen, men ble helbredet. På soloalbumet *The Change* fra 2004 beskriver hun sine tanker under sykdomsforløpet. I løpet av sommeren 2010 gav Fredriksson sammen med Gessle, de første opptredener etter sykdommen. De fremførte blant annet sangen «The Look» til hyllestkonserten forut for kronprinsesse Victoria og prins Daniels bryllup, likesom de gav to konserter i Sverige, én i Norge og én i Tivoli i København.

### Privatliv
Marie Fredriksson giftet seg første gang 1983 med Gert Claesson (født 1957), trommeslager i bandet "Leather Nun" (kjent i Sverige som "Lädernunnan"), men skilte seg samme år. Hun het da Fredriksson Claesson i noen år. På midten av 1980-tallet var hun samboer med musikeren Lasse Lindbom (født 1949).

Andre gang Marie Fredriksson giftet seg var i 1994 med musikeren Mikael Bolyos (født 1957). Hun fikk to barn med ham, en datter (født 1993) og en sønn (født 1996). Familien var bosatt i et hus på Djursholm. Hun var gift med Mikael Bolyos til sin død i 2019, forårsaket av en hjernesvulst, diagnostisert 2002.

## Verk
### Diskografi <small>(som soloartist)</small>
; Studiolbum
* *Het vind* (1984)
* *Den sjunde vågen* (1985)
* *Efter stormen* (1987)
* *Den ständiga resan*, 1992
* *I en tid som vår* (1996)
* *The Change* (2004)
* *Min bäste vän* (2006)
* *Nu!* (2013)

; Samlingsalbum
* *Äntligen – Marie Fredrikssons bästa 1984-2000* (2000)
* *Tid för tystnad* (2007)

; Singler (utvalg)
* «Ännu doftar kärlek» (1984)
* «Het vind» (1984)
* «Den bästa dagen» (1985)
* «Silver i din hand» (1985)
* «Efter stormen» (1987)
* «Sparvöga» (1989)
* «Så länge det lyser mittemot» (1992)
* «Mellan sommar och höst» (1993)
* «Tro» (1996)
* «I en tid som vår» (1996)
* «Ber bara en gång» (1997)
* «Äntligen» (2000)
* «Det som var nu» (med Patrik Isaksson) (2000)
* «2nd Chance» (2004)
* «All About You (2004)
* «A Table in the Sun» (2004)
* «Sommaräng» (2006)
* «Ingen kommer undan politiken» («Complainte pour Ste. Catherine») (promo) (2006)
* «Ordet är farväl» (2007)
* «Där du andas» (2008)
* «Where Your Love Lives» (engelskspråkig version av «Där du andas») (2008)
* «Kom vila hos mig» (2013)
* «Sista sommarens vals» (2013)
* «Det är nu!» (2013)
* «Sing me a song» (2018)

### Litteratur
* 

## Referanser


## Eksterne lenker
* 
* 
*